Man vas vir moord op 11-jarigeArgieffoto: Nico Strydom ŉ Man van Mitchells Plain in die Wes-Kaap is in hegtenis geneem vir die moord op ŉ 11 jarige meisie. Sers. Noloyiso Rwexana, woordvoerder van die polisie, het gesê die meisie se liggaam is Dinsdag 28 Maart in die vroeë oggendure in ŉ veld in Mitchells Plain gevind. Die meisie, Stacha Arendse, het Maandag in Tafelsig vermis geraak. Die verdagte is glo bekend aan die familie. Rwexana het gesê die man (31) sal Vrydag in die Mitchells Plain-landdroshof verskyn. “Ons maan die gemeenskap om nie die reg in eie hande te neem nie, maar om die polisie toe te laat om hulle werk te doen en die man te vervolg,” het Rwexana gesê.